
A Vígszínház nagy évtizede és néhány előadásának feldolgozása dámajátékos eszközökkel




           Dolgozatom három pilléren nyugszik: A Vígszínház megalapításának és kezdő éveinek célkitűzésein, fontosabb állomásain; az úgynevezett Várkonyi-korszakon és Örkény István Pisti a vérzivatarban című groteszk drámájának drámajátékos eszközökkel való feldolgozásán. Ahogy megfigyelhetik majd, a munkám színháztörténeti része nem szorítkozik csupán a hetvenes évek időszakára azért, mert fontosnak tartom azt az utat is megmutatni, ami a sikeres korszakig vezetett, mivel úgy vélem, minden siker sok küzdés és munka eredménye. Ez történhet itt a művészet terén, s történhet a pedagógiai-nevelési színtéren is. Eme gondolat pedig máris átvezet ahhoz, hogy miért pont a „Pistit” fogom feldolgozni diákokkal Örkény életművéből. Mert Pisti karaktere jól szemlélteti azt a küzdelmet, amit egy kisember végigélhet, végigszenvedhet a történelem zivatarában. Úgy gondolom, egy megfelelő parabolaként tud funkcionálni majd számukra. Épp ezért – hogy ez a példázat célt érjen náluk – választottam a drámapedagógiát, és annak eszköztárából a drámajátékokat, mivel ennek a módszertanában ott található a cselekedtetve tanulás. Én is ebben hiszek, hogy azt tudják igazán magukkal vinni, amit meg is tapasztaltak, s mivel ezeket az évtizedeket nem élhették át, ezért kell ez a laboratóriumi terep. Hogy ezeknek az évtizedeknek tanulságát úgy tudják magukévá tenni, hogy az kicsomagolás nélkül az ő nyelvükön legyen.
         Kérdés, hogy mit szeretnék majd mérni náluk: Az iskola, ahova ilyen módszerekkel beviszem ezt a drámát, ott a diákok még sose találkoztak a drámával és annak eszköztárával. Éppen ezért kíváncsi vagyok: mennyire fognak részt venni a számukra rendhagyó órán, mit fognak nekem visszajelezni arra vonatkozóan, hogy az ilyen módon megszerzett ismeret megmarad-e jobban a fejükben, mint a frontális munkaformában megkapott anyag. Ezt fogom felmérni náluk, s erről szeretnék számot adni majd a konferencián, vagyis a tapasztalataimról.

